Kuupäev: 20.09.2011

Koht: TYK kontor, Pirita

Algus: 17.00

Osalejad: Kuno Peek, Andrus Poksi, Egon Mats, Jüri Käo, Margus Mets, Raivo Kütt, Veiko Pedosk, Andris Jegers, Arvet Tetsmann

Koosoleku juhataja: Kommodoor Andrus Poksi

Protokollija: Stina-Sandra Mats

Päevakord:

1.       Teenetemärgi esildiste läbivaatamine

2.       Tallinna Jahtklubi Karikavõistluste kokkuvõte

3.       Klubi finantsolukorra ülevaade

4.       Hooajalõpupeo korraldus

5.       Põhjamaade Noorte Meistrivõistluste korraldamise taotlus

6.       Mitmesugust

1. **Teenetemärgi esildiste läbivaatamine**

Otto Raud ja Arvet Tetsmann tegid ettepaneku anda kuldne teenetemärk hr Jüri Käole ja hr Egon Matsile märkimisväärse tegevuse ja toetuse eest, mis on kindlustanud klubi pideva arengu ja TYK Karikavõistluste läbiviimise kõrgel tasemel.

Otsus: Annetada TYK Teenetemärgi Kuldmärk hr Jüri Käole ja hr Egon Matsile. Teenetemärkide pidulik üleandmine toimub 18. novembril TYK hooajalõpupeol.

1. **Tallinna Jahtklubi Karikavõistluste kokkuvõte**

TYK Karikavõistluste läbiviimisest ja finantstulemustest tegid ülevaate Stina-Sandra Mats ja Andrus Poksi. Märgiti ära kasvav osalejate arv, mistõttu tuleks leida lahendus teise slipi paigaldamiseks; mereväe ja vabatahtlike abi võistluste läbiviimisel ning uus abipaatidega registreerimise süsteem.

Otsus: Jätkata karikavõistluste traditsiooni ka järgmisel aastal ja teha vajalikud väljaminekud korralike stardilaevade kasutamiseks.

1. **Klubi finantsolukorra ülevaade**

Arvet Tetsmann tegi ülevaate klubi finantsolukorrast, mis praeguse seisuga on rahuldav. Eraldi toodi välja purjetamiskooli hea töö ning sellega seoses tehti ettepanek tõsta purjetamiskooli direktrissi Maria Veessaare palka.

Andrus Poksi tutvustas ka Olympic Casino toetuse asjaolusid ning reklaamlepingu sõlmimise võimalikke tagajärgi.

Otsus: Tõsta Maria Veessaare palka, kui kooli tulud seda võimaldavad. Sõlmida Olympic Casinoga leping ning jagada toetussumma kahe aasta peale.

1. **Hooajalõpupeo korraldus**

Kuna hr Kommodoor ei saa osaleda hooajalõpupeol 28. oktoobril tegi juhatus ettepaneku korraldada pidu 18. novembril. Kuno Peek tegi ettepanku korraldada TYK hooajalõpupidu NO99 jazziklubis. Stina-Sandra Mats tutvustas Katrin Kuldma Ateljee ettepanekut korraldada üritusel moedemonstratsioon. Juhatus tegi ettepaneku korraldada üritusel korjandus purjetamiskooli toetuseks.

Otsus: Korraldada hooajalõpupidu 18. novembril ning nimetada korraldamise eest vastutavaks Kuno Peek. Programmi võtta moedemonstratsioon ja korjandus purjetamiskooli toetuseks.

1. **Põhjamaade Noorte Meistrivõistluste korraldamise taotlus**

Andrus Poksi tutvustas Põhjamaade Noorte Meistrivõistlustega seonduvat, osalevaid klasse ning osavõtjate arvust tingitud nõudmisi.

Otsus: Põhjamaade Noorte Meistrivõistluste korraldamise sooviavaldus tagasi võtta, sest puudub võimalus võistlust Lohusalus läbi viia.

1. **Mitmesugust**
   1. **Liikmeks astumise avaldused**

TYK liikmeks soovivad astuda Ingela ja Peter-Carl af Buren.

Otsus: Kuna puuduvad soovitajad, siis täiendavalt saata CV ning lühiessee teemal „Miks soovime astuda Tallinna Jahtklubi liikmeks?“. Kui kuuluvad ka Rootsis jahtklubisse, siis esitada nende soovituskiri.

* 1. **Purjetamiskooli laienemine**

Purjetamiskoolil on tekkinud vajadus rohkema ruumi järele, oleks tarvis hankida veel üks soojak, kus asju hoida. Tallinna Sadam on teinud ettepanku purjetamiskooli kolimiseks nende territooriumile.

Otsus: Uurida erinevaid võimalusi konteineri hankimiseks. Maria Veessaarel koostada esmane nägemus purjetamiskoolist Tallinna Sadama territooriumil ning edaspidi esitada konkreetne ettepanek Tallinna Sadamale.

* 1. **Miilikippari statuudi muutmine**

Juhatus tegi ettepaneku omistada Miilikippari staatus persoonile, mitte laevale. Seega lugeda kapteni, mitte laeva miile.

Otsus: Kinnitada uus Miilikippari statuut.

*Koosoleku lõpp 18.15*

Andrus Poksi

TYK kommodoor